## На основу чл.69. и 72. Закона о јавним набавкама (’’Службени гласник Републике Србије’’, број 116/08)

## АКЦИОНАРСКО ДРУШТВО АЕРОДРОМ ''НИКОЛА ТЕСЛА''

објављује јавни позив за прикупљање понуда у отвореном поступку

бр. **52/2011** за набавку добара

**''ТЕРЕНСКО ВОЗИЛО И ВОЗИЛО 4X4 ЗА КОНТРОЛУ МАНЕВАРСКИХ ПОВРШИНА''**

Право учешћа у поступку јавне набавке има Понуђач који испуњава услове прописане одредбама члана 44. Закона о јавним набавкама.

Испуњеност услова, Понуђач доказује достављањем доказа предвиђених чланом 45. Закона о јавним набавкама на начин описан у обрасцу 4. конкурсне документације.

Предмет јавне набавке је **''ТЕРЕНСКО ВОЗИЛО И ВОЗИЛО 4X4 ЗА КОНТРОЛУ МАНЕВАРСКИХ ПОВРШИНА''** које је ближе одређено у оквиру техничких карактеристика (спецификације).

Свако заинтересовано лице може подићи конкурсну документацију уз достављање следећих података и то:

* Доказ о уплати на име трошкова умножавања и достављања конкурсне документације у износу од **500,00 дин. без ПДВ-а (590,00 дин. са ПДВ-ом),** на текући рачун Наручиоца број: 125-1721427-98 Piraeus банка, Сврха уплате: Конкурсна докуметација **''ТЕРЕНСКО ВОЗИЛО И ВОЗИЛО 4X4 ЗА КОНТРОЛУ МАНЕВАРСКИХ ПОВРШИНА''**
* Пословна идентификација предузећа;
* Потврда о извршеној регистрацији за ПДВ (уколико је Понуђач обвезник ПДВ);
* Извод из Агенције за привредне регистре;
* Овлашћењезапреузимање конкурсне документације.

АД Аеродром "Никола Тесла" ће, по добијању потребних података, испоставити рачун за уплаћени износ из јавног позива за прикупљање понуда и доставити га поштом понуђачима.

Конкурсна документација може се преузети у просторијама Сектора јавних набавки АД Аеродрома "Никола Тесла" ,11180 Београд 59, 11271 Сурчин, радним данима од 09 до 15 часова, почев од дана оглашавања у "Службеном гласнику Републике Србије". На наведеној адреси може се извршити увид у конкурсну документацију. На писмени захтев Понуђача, Наручилац ће конкурсну документацију доставити поштом.

Понуде се припремају и подносе у складу са јавним позивом и конкурсном документацијом. Понуду је потребно доставити у писаном облику, у затвореној коверти на адресу :

#### АД АЕРОДРОМ ''НИКОЛА ТЕСЛА''

#### 11180 БЕОГРАД 59

**11271 Сурчин**

**АРХИВА АНТ-а**

**КОМИСИЈА ЗА ЈАВНУ НАБАВКУ**

**''ТЕРЕНСКО ВОЗИЛО И ВОЗИЛО 4X4 ЗА КОНТРОЛУ МАНЕВАРСКИХ ПОВРШИНА''**

**БР. 52/2011**

На предњој страни коверте обавезно написати текст **''ПОНУДА - НЕ ОТВАРАЈ'',** а наполеђини коверте читко уписати назив и адресу Понуђача. Понуду доставити у затвореној коверти у року од 30 дана од дана објављивања јавног позива у "Службеном гласнику Републике Србије'', а најкасније до **1200** часова последњег дана истека рока.

Уколико је последњи дан за достављање понуда нерадан, благовремено пристиглим понудама ће се сматрати оне понуде које су примљене од стране наручиоца до **1200** часова првог следећег радног дана. Неблаговремена понуда ће се, по окончању поступка отварања понуда, вратити неотворена Понуђачу, са назнаком да је поднета неблаговремено.

Јавно отварање понуда, уз присуство овлашћених представника Понуђача, биће спроведено последњег дана рока за подношење понуда у Салону ''Београд'' на Аеродрому ''Никола Тесла'' (везни део Пристанишне зграде) у **1230** часова.

Право учешћа на отварању понуда имају само овлашћени представници Понуђача, што ће доказати предајом потписаног и овереног **пуномоћја**, искључиво у оригиналу. Факсови или фотокопије се неће уважити.

Понуде са варијантама нису дозвољене.

Докази за оцену испуњености услова из члана 44. Закона о јавним набавкама достављају се на начин који је описан у обрасцу 4. конкурсне документације. У случају да у понуди нису приложени сви потребни докази, таква понуда сматраће се неисправном.

Особа за контакт у вези са овим јавним позивом, а до преузимања конкурсне документације је **Дејан Димкић тел. 011-209-4765.**

Наручилац ће одбити понуде које нису у складу са Законом о јавним набавкама, овим јавним позивом и конкурсном документацијом.

Наручилац ће извршити избор најповољније понуде применом критеријума **најниже понуђене цене** у складу са чланом 52. Закона о јавним набавкама.

Оквирни рок за доношење одлуке о избору најповољније понуде је 30 дана од дана јавног отварања понуда. Наручилац ће одлуку, у року од три дана од дана доношења, доставити свим понуђачима.